paragraph_text: Računalni središnji procesor može izvršiti jedino programski kod koji se nalazi u ROM-u, RAM-u ili, za računala iz razdoblja od 1950-ih do 1970-ih, prekidačima na operatorovom sučelju (eng. front panel). Suvremeni operacijski sustavi, aplikacijski kod i podatci pohranjeni na nevolatilnim uređajima za pohranu podataka, kao što su tvrdi diskovi, CD-i, DVD-i, flash memorijske kartice (kao što su Secure Digital kartice), USB memorije i diskete. Kad se računalo uključi po prvi put, obično nema operacijski sustav učitan u ROM-u ili RAM-u. Računalo mora izvršiti relativno mali program koji se nalazi u ROM-u, zajedno s golim minimumom podataka potrebnih da bi se pristupilo nevolatilnim uređajima s kojih se može učitati operacijski sustav i podatke u RAM.